Source: https://ispis.sk/judikatura/KSKE/2Sd24/2012
Timestamp: 2020-04-06 20:40:51+00:00

Document:
KSKE 2 Sd 24/2012 - iSpis
iSpis Judikatúra – KSKE 2 Sd 24/2012
KS v Košiciach, dátum 14.08.2012, sp.zn. KSKE 2 Sd 24/2012
§ 71 ods. 1 zákona č. 461/2003 § 250l zákona č. 344/2011 § 82 zákona č. 344/2011 § 70 ods. 1 zákona č. 463/2003 § 72 zákona č. 463/2003 § 71 ods. 1 zákona č. 463/2003 § 71 ods. 3 zákona č. 463/2003 § 71 ods. 4 zákona č. 463/2003 § 112 ods. 1 zákona č. 463/2003 § 250q ods. 2 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 2Sd/24/2012 Identifikačné číslo súdneho spisu: 7012200291 Dátum vydania rozhodnutia: 14. 08. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7012200291.1
Krajský súd v Košiciach samosudkyňou JUDr. Evou Baranovou, v právnej veci navrhovateľky D. N., bývajúcej v F., F. Č.. XX, proti odporcovi Sociálnej poisťovni, ústredie, Bratislava, Ul. 29. augusta č. 8, o invalidný dôchodok, takto
P o t v r d z u j e rozhodnutie odporcu z 18.04.2012 č. XXX XXX XXXX.
Odporca rozhodnutím z 09.01.2012 priznal navrhovateľke od 26.08.2011 invalidný dôchodok v sume 110,-- eur mesačne. Podkladom pre vydanie rozhodnutia bol posudok posudkového lekára sociálneho poistenia Sociálnej poisťovne, pobočky Y. Q. T. z 20.12.2011, podľa ktorého navrhovateľka bola uznaná invalidnou podľa § 71 ods.1 zákona č. 461/2003 Z.z. o sociálnom poistení v znení neskorších predpisov (ďalej iba zákon o sociálnom poistení ) s mierou poklesu schopností vykonávať zárobkovú činnosť 60 % v porovnaní so zdravou fyzickou osobou.
Navrhovateľka podala návrh na preskúmanie tohto rozhodnutia, v ktorom uviedla, že nesúhlasí so stanovenou mierou poklesu vykonávať zárobkovú činnosť, pretože klasifikácia jej ochorenia umožňuje priznanie až 80 %-nej miery, pričom jej zdravotný stav nebol dôkladne zhodnotený, lebo už od roku 2001 bola liečená pre stredne ťažké depresívne poruchy, keďže v tom čase jej zomreli obaja rodičia a nebola vôbec vyrovnaná so zlou spoločenskou situáciou po roku 1989. Mala problém sa trvale zamestnať a to jej spôsobilo stále sa zhoršujúci zdravotný stav. Od roku 2001 doteraz nepoberala žiadny dôchodok, hoci bola liečená ambulantnou formou u psychiatra. Jej životné podmienky sú katastrofálne, žije sama v rodičovskom dome. Pretože lekársky posudok hovorí o recidivujúcej ťažkej depresívnej poruche v chronickom priebehu, podľa jej názoru mala by mať vyššie percento miery poklesu schopností vykonávať zárobkovú činnosť už aj pri zohľadnení jej zdravotného stavu od roku 2001.
Súd podľa § 250l a nasl. O.s.p. preskúmal napadnuté rozhodnutie odporcu, ako aj ďalšie rozhodnutia, ktoré boli vydané v priebehu súdneho konania, oboznámil sa s dávkovým spisom a zistil tento skutkový stav.
Odporca rozhodnutím z 09.01.2012 priznal navrhovateľke od 26.08.2011 invalidný dôchodok v sume 110,-- eur mesačne na podklade posudku posudkového lekára sociálneho poistenia Sociálnej poisťovne, pobočky Y. Q. T. z 20.12.2011.
Pre účely súdneho konania bol zdravotný stav navrhovateľky opätovne posúdený posudkovým lekárom sociálneho poistenia Sociálnej poisťovne, ústredie so sídlom v R. dňa 14.03.2012. Podľa tohto posudku navrhovateľka je v starostlivosti psychiatra a psychológia už viac ako 10 rokov, raz bola vyšetrená psychológom aj ako 11-ročné dieťa pre čudné správanie. V rodine je záťaž zo strany otca. Rozvoj psychiatrickej choroby od postresovej depresívnej poruchy rôznych stupňov až po psychotické známky. Od roku 2005 pre rozvoj paranoidnej symptomatológie a rozvoj psychózy bola hospitalizovaná na psychiatrickom oddelení s nastavením na liečbu, ktorú pravdepodobne neužíva podľa predpisu. Po hospitalizácii je dokumentovaná schizotypová porucha v doprovode ťažkej depresívnej poruchy. Bola prítomná pred posudkovým lekárom, ktorý uviedol, že v popredí pretrváva tzv. pseudofilozofovanie, všetko vie zhodnotiť po svojom, paranoidita je difúzneho charakteru, je takmer úplne sociálne izolovaná, nečinná (podľa rodiny si ani nezakúri) , pretrváva výrazný pesimizmus, až myšlienky na suicídium, rodina je nepodporí, chronicky je najmä zlý vzťah s bratom, pri vyšetrení posudkovým lekárom mikromanické obsahy myslenia, trysk (na otázku posudkového lekára zodpovie až na štvrté opýtanie) . Podľa vypočutého rodinného príslušníka, ktorý sa jej ujal, je úplne nečinná, má čudné správanie, výrazná je nedôverčivosť, osobnosť je schizoidná. Klinický psychiatrický obraz sa zhoršuje pri styku s ľuďmi, v kolektívne a pod. Posudková lekárka vzala do úvahy odborné vyšetrenia, vlastné vyšetrenia navrhovateľky a vyjadrenie rodinného príslušníka a zistila, že miera poklesu schopností vykonávať zárobkovú činnosť je t.č. 75 %.
Odporca rozhodnutím z 20.04.2012 zrušil rozhodnutie z 09.01.2012 o priznaní invalidného dôchodku a rozhodnutím z 18.04.2012 priznal navrhovateľke od 26.08.2011 invalidný dôchodok v sume 183,30 eur mesačne, ktorý po zvýšení podľa § 82 zákona o sociálnom poistení v súlade s opatrením Ministerstva práce, sociálnych vecí a rodiny SR č. 344/2011 Z.z. je od 01.01.2012 zvýšený na sumu 189,40 eur mesačne.
Navrhovateľka sa na dopyt súdu, či trvá na svojom opravnom prostriedku, nevyjadrila, a na pojednávanie, ktoré sa uskutočnilo dňa 14.08.2012, sa bez ospravedlnenia nedostavila. Odporca vzhľadom na výsledok vykonaného dokazovania navrhol rozhodnutie z 18.04.2012 potvrdiť ako vecne správne.
Pokles schopností vykonávať zárobkovú činnosť sa posudzuje porovnaním telesnej schopnosti, duševnej schopnosti a zmyslovej schopnosti poistenca s dlhodobo nepriaznivým zdravotným stavom a telesnej schopnosti, duševnej schopnosti a zmyslovej schopnosti zdravej fyzickej osoby (§ 71 ods.3 zákona o sociálnom poistení) .
a) lekárskych správ a údajov zo zdravotnej dokumentácie zdravotníckeho zariadenia a z hodnotenia liečby s určením diagnostického záveru, stabilizácie ochorenia, jeho ďalšieho vývoja a ďalšej liečby, a
b) komplexne funkčných vyšetrení a ich záverov, pričom sa prihliada na zostávajúcu schopnosť vykonávať zárobkovú činnosť, zostávajúcu schopnosť prípravy na povolanie, možnosti poskytnutia pracovnej rehabilitácie alebo rekvalifikácie (§ 71 ods.4 zákona o sociálnom poistení) .
Podľa § 112 ods.1 zákona o sociálnom poistení dávka sa prizná alebo zvýši odo dňa, od ktorého dávka alebo jej zvýšenie patrí, najviac 3 roky spätne odo dňa zistenia, že sa dávka priznala, alebo sa vyplácala
v nižšej sume, ako patrí, alebo najviac 3 roky spätne od uplatnenia nároku na dávku, alebo nároku na jej zvýšenie, ak sa dodatočne zistí, že sa dávka:
c) odoprela neprávom, alebo priznala od neskoršieho dátumu, než od ktorého patrí.
Vykonaným dokazovaním bolo zistené, že navrhovateľka spĺňa podmienky pre vznik nároku na invalidný dôchodok, a preto jej aj invalidný dôchodok bol priznaný. Výška invalidného dôchodku závisela od miery poklesu schopností vykonávania zárobkovej činnosti, bola v súdnom konaní prehodnotená posudkovým lekárom sociálneho poistenia Sociálnej poisťovne, ústredie so sídlom v R., ktorý po opätovnom vyhodnotení zdravotnej dokumentácie navrhovateľke, ktorú doplnil vlastným vyšetrením navrhovateľky, dospel k záveru, že miera poklesu schopností vykonávať zárobkovú činnosť u navrhovateľky je v súčasnosti v porovnaní so zdravou fyzickou osobou 75 %.
Navrhovateľka sa k posudku ani k vydanému rozhodnutiu odporcu nevyjadrila, a ani písomne nepredložila žiadne nové dôkazy, ktoré by mohli tento posudok spochybniť alebo vyvrátiť. Súd pre na základe výsledkov vykonaného dokazovania dospel k záveru, že rozhodnutie odporcu vydané v rámci autoremedúry z 18.04.2012 je vecne správne, a preto ho podľa § 250q ods.2 O.s.p. potvrdil.

References: § 71
 § 250
 § 82
 § 70
 § 72
 § 71
 § 71
 § 71
 § 112
 § 250
 § 42
 § 221
 § 205
 súd 
 súd 
 § 71

Súd 
 § 250
 § 82
 § 112
 Súd 
 § 250